Ez a fajta nem való akárkinek. Ugyanis a mai napig mutatja a farkasokra jellemző viselkedés mintákat. Új, ismeretlen helyzetekben hajlamos megijedni. Erős benne a menekülési- és vadászösztön. Ezért a cseh farkas tartása tapasztalt gazdiknak ajánlott akik következetesen tudják kezelni ezeket a helyzeteket nem erősítve az állatban a bizonytalanságot, nem óvva őt az idegen helyzetektől, de irányt mutatva nekik azokban. Amennyiben első kutyának szeretnénk egy cseh farkast úgy tisztában kell legyünk azzal, hogy nagyon elhivatottnak kell lennünk, nem elég, ha megsétáltatjuk minden nap, bár az is alap kell, hogy legyen. Mindenképpen szakértő segítségérre lesz szükség a nevelés és a szocializáció során. A cseh farkas lehet boldog és kiegyensúlyozott kutya, de szüksége van a gazda segítségére ebben. Tudni kell, hogy hajlamos a szökésre és az ásásra ezért nem lehet rá haragudni, az előbbit meg kell akadályozni ez utóbbit el kell fogadni. Ahhoz, hogy megbízható és kiegyensúlyozott családi kutya váljon belőle első naptól komolyan kell venni a szocializációt.